2A18 D-30

**122 mm välihaubits D-30 (2A18)** (vene keeles *122-мм гаубица Д-30*) on Nõukogude Liidus valmistatud kerge veetav  120mm välihaubits, mis on mitme riigi relvastuses. GRAU koodnimetus 2A18. 

## Taktikalis-tehnilised andmed (D-30A)
### Massiandmed ja mõõtmed
* maksimaalne kaal: 3290 kg
* kaal laskeasendis: 3200 kg
* pikkus rännakasendis: 5,4 m
* pikkus laskeasendis: 7,8 m
* kõrgus: 1,66 m (rännakasendis)
* laius: 1,95 m (rännakasendis)
* kliirens: 0,33 m

### Laskeseade
* kaliiber: 122 mm, 
* maksimaalne laskekaugus: 15 km (aktiiv-reaktiivmürsuga 22 km)
* raua pikkus: 38 kaliibrit
* vintsoonte arv rauas: 36 tk
* raua kaal: 1050 kg
* raua tagasijooksu maksimaalne pikkus: 930 cm
* luku kaal: 30 kg
* laskekiirus: 6...8 l/min
* laskesektor tõstenurgaga kuni 18°: 360° (6000 tuhandikku)
* laskesektor tõstenurgaga üle 18°: 66° (tagumiste haarade vahelt)
* tõstenurk: -7...70°
* panoraamsihik: PG-1M
* teleskoopsihik: OP 4M-45

### Laskemoon
*Kildmürsk OF-462
**Kaal: 21,28 kg
**Lõhkelaengu kaal: 3,675 kg
**Lõhkeaine: TNT

*Kumulatiivmürsk BK-13
**Kaal: 21,4 kg
**Lõhkelaengu kaal 2,1 kg
**Lõhkeaine: heksogeen

*Kumulatiivmürsk BK-6M
**Kaal: 21,35 kg
**Lõhkelaengu kaal 2,2 kg
**Lõhkeaine: heksogeen

*Soomustläbistavus kumulatiivmürsuga: 460 mm
*kumulatiivmürsu algkiirus: 740 m/s

*Valgustusmürsk S-463
**Kaal: 22,0 kg
**Valgustusaeg: ≥ 25 s

*Täislaengu kaal hülsita: 4 kg (püssirohi)

### Muud taktikalised andmed
*pukseerimiskiirus: 60 km/h
*relvasüsteemi laskeasendisse seadmise aeg: 2,5 min

### Meeskond
*meeskonnaülem – allohvitser
*sihtur
*laadur
*seadur
*laengupaigaldaja
*mürsukandja x2
*veduki juht

## Iseloomustus
### Versioonid

Rovajarvi military area 1997.jpg|Soome D-30A (soome markeering 122 H 63) rännakasendis
Image:122- мм гаубица Д-30 (5).jpg|D-30 originaalversioon muuseumis Peterburis
Image:Haubica 122mm D30 M94 HR.jpg|Horvaatias modifitseeritud D-30 (M-94)


Põhilised haubitsa D-30 mudelid:
* **2A18** või **D-30** – baasmudel **1960**. aastast.
** **2A18M** või **D-30M** – moderniseeritud baasmudel.
** **2A18M-1** või **D-30M-1** – poolautomaatlaadimisega. Prototüüp.
** **D-30A** – moderniseeritud taandurmehhanism, uus suudmepidur, uus tugiplaat.
* **Type 85** või **D-30-2** – Hiina versioon.
** **D-30-3** – 85 mm kahuri D-44 versioon 122 mm relvaga.
* **D30 RH M-94** – Horvaatia versioon, uus suudmepidur, muudetud veermik, NATO standardile vastavad sihtimissüsteemid, pidurisüsteem.
* **D 30-M** – Egiptuse versioon litsentsi alusel.
** **SP 122** – liikursuurtüki versioon M109 baasil.
* **Saddam** – Iraagi versioon.
* **Shafie D-30I** või **HM-40** – Iraani versioonid.
* **D-30J** – Jugoslaavia/Serbia versioon.
** **D-30JA1** – parandatud Serbia versioon.
** **M-91 "Mona"** – Jugoslaavia variant 100 mm suurtükiga. Prototüüp.
* **Khalifa** – Sudaani versioon litsentsi alusel.

### Tehniline kirjeldus
D-30 on väga töökindel ja suhteliselt lihtne suurtükiväerelv. Võimalik on lasta nii alumises kui ka ülemises tõstenurgas. Erilisena on kasutatud kolmehaarset lafetti, mis võimaldab tulistada ringselt. Siiski ei saa lasta neis sektorites, kus laskeseade jääb haara kohale, suurema tõstenurgaga kui +18°.

Suurtüki laadimine on lihtsustatud tänu hülsi laadimisel automaatselt sulguvale kiil-lukule. Lukk avaneb lasu ajal automaatselt ja tühi hülss heidetakse välja. See võimaldab laskekiirust kuni 8 lasku minutis.

Laskeasendisse panekul tõstetakse lafett tugiplaadi ja tõstemehhanismi abil üles, tõstetakse üles ja lukustatakse rattad ning tehakse ees üheskoos kinnitatud haarad lahti. Seejärel langetatakse relv lafetiga maapinnale. Relvasüsteemi saab laskeasendisse paari minutiga. Laskmiseks tuleb siiski lisaks haarade otstesse maasse vasardada kiilud, mis võtab aega mõned minutid.

Kaudtule-sihtimiseks kasutatakse kollimaatorit või suunatähiseid. D-30 6000-süsteemis panoraamsihik on vanematüübilisena ühe fikseeritud skaalaga, mis ei võimalda vabalt valida sihtimisabivahendite asukohta relva suhtes ega kanda peale raua tegelikku põhisuunda. Panoraamsihik nõuab sagedast rihtimist.

## Ajalugu

**122 mm välihaubits 2A18 D-30 Liaguška** on välja töötatud Nõukogude Liidus aastail 1954–1960. Relva eelkäijaks oli 1938. aastal valmistatud ja Teise maailmasõja ajal laialdaselt kasutatud 122 mm välihaubits M-30. Väljatöötamist juhtis kindralleitnant Fjodor Petrov. Kujundamisel võeti eeskuju Saksamaa haubitsast 10,5cm leFH 43. 1970. aastail relva moderniseeriti (2A18M D-30A).

D-30 on kasutusel paljudes maailma riikides ja osalenud mitmetes relvastatud konfliktides. Nüüdseks on relva tootmine teadaolevalt lõpetatud.

Haubits on paigaldatud ka vene liikursuurtükile 2S1 Gvozdika.

## Kasutavad riigid
D-30 ja selle erinevad versioonid on kasutusel enam kui 60-s riigis. 
* 
* 

## Viited

## Välislingid

*FAS.org
*Globalsecurity.org
*Youtube.com: Военное дело – Гаубица Д-30
*Vientiluvan myöntäminen PLM/2023/12. valtioneuvosto.fi, 9. märts 2023